Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: tartózkodási engedélyek iránti kérelmek intézésébe akár egyedileg, akár normatív módon beavatkozhassanak. Ezért az intézkedés 8. pontja ellentétes a 9/1994. (IV. 30.) BM rendelet
Paragraph Index: 204

a) és b) pontjaiban biztosított jogkörében eljárva az intézkedést vonja vissza; vizsgálja meg, hogy a külföldiek magyarországi tartózkodásának engedélyezésére vonatkozó jogszabályok egységes alkalmazása érdekében szükség van-e — az 1987. évi LIX. tv. 55. § (2) bekezdésében szabályozott — jogi iránymutatásra, indokolt esetben intézkedjen annak kiadására; gondoskodjon az intézkedés végrehajtásával már érintett külföldiek törvényes jogainak védelméről. Az országos rendőrfőkapitány 1998. október 9-én kelt válaszában az ajánlást elfogadta. Az országos rendőrfőkapitány tájékoztatta az állampolgári jogok országgyűlési biztosát arról, hogy — utasítására — a főkapitány az intézkedést a visszavonta és intézkedett az érintett külföldiek jogainak helyreállításáról. Válaszához csatolta az idegenrendészeti feladatok egységes végrehajtásáról szóló 2/1998. számú országos rendőrfőkapitányi intézkedés másolatát. OBH 4756/1998. Nem állapítható meg alkotmányos jogokkal kapcsolatos visszásság, ha a települési önkormányzat a hatályos jogszabályoknak megfelelően az érintettek tájékoztatása után a helység történelmi városmagjában lévő utcából a gépjárművek behajtását teljeskörűen kitiltja. A panaszos sérelmezte, hogy Székesfehérvár Megyei Jogú Város Polgármesteri Hivatala a sétálóutcává átalakított Liszt Ferenc utcából az érintett „magánszemélyek érdekeit teljes mértékben figyelmen kívül hagyva megtiltotta gépjárművek behajtását és az ezzel összefüggő észrevételeit mereven elutasította”. Az állampolgári jogok országgyűlési biztosa általános helyettese az Alkotmány 2. § (1) bekezdésében deklarált jogállamiságból eredő jogbiztonság sérelmének lehetősége miatt indított vizsgálat során megállapította, hogy a Liszt Ferenc utca forgalmi rendjének kialakítását Székesfehérvár történelmi városmagjának a járműforgalom káros hatásaitól történő megóvása tette szükségessé. Ezen kívül az említett utcában napi kb. tizennégyezer fő a gyalogos forgalom, amelynek biztonságos átvezetése érdekében kívánatos a gépkocsik behajtásának teljes mértékű kizárása. A belváros forgalomszabályozási tervét a szakhatóságok véleményezése után az önkormányzat a helyi újságban és a városi televízióban közzétette, illetve az ügyben lakossági fórumot tartott. Az utca forgalmi rendjének kialakítása miatt csak a panaszos fordult kifogással a helyi önkormányzathoz és az illetékes közigazgatási hivatalhoz. Az érintett szervek beadványait kivizsgálták, és az általa felvetett kérdésekre megfelelő tájékoztatást adtak. Az állampolgári jogok országgyűlési biztosa általános helyettese megállapította ezért, hogy az önkormányzat eljárása alkotmányos jogokkal összefüggő sérelmet nem idézett elő. 3.3. Az ártatlanság vélelme és a védelemhez való jog Alkotmány 57. § (2) A Magyar Köztársaságban senki sem tekinthető bűnösnek mindaddig, amíg büntetőjogi felelősségét a bíróság jogerős határozata nem állapította meg.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes